Volgens my is daar ’n verskil tussen vergewe en vryspreek. Een van die ouens wat vir my gewerk het, was ook ’n agent vir die staat en op ’n tyd het hulle besluit om my in my spore te stop.
Hy gaan verkoop toe ’n storie vir groot geld aan die koerante wat ’n leuen was. Dit verwoes my besigheid en meer as 22 mense verloor ’n vaste inkomste.
Ses maande later bel die ou my. Hy sê dat hy jammer is vir wat hy gedoen het en vra dat ek hom moet vergewe. Ek het geen probleem om hom te vergewe nie. Om hom te vergewe beteken dat ek weer vir hom in ’n pos sal aanstel, sonder om ooit weer aan die verlede te dink. Dit is wat vergewe is. Om te vergewe gee God die voorbeeld.
Mig 7:18 Wie is ‘n God soos U, wat die ongeregtigheid vergewe en by die oortreding van die oorblyfsel van sy erfdeel verbygaan? Hy hou toorn nie vir ewig vas nie, maar het ‘n welbehae in goedertierenheid.
Mig 7:19 Hy sal Hom weer oor ons ontferm, ons ongeregtighede vertree; ja, U sal al hulle sondes in die dieptes van die see werp.